Luptă cu sabie de samurai și topor pe plajă. Victimele au fost transportate cu elicopterul la spital.
Trei bărbați au fost transportați, de urgență, la spital pe cale aeriană după ce s-au luptat cu un topor și cu o sabie de samurai. Cei trei indivizi se aflau pe plajă când au început să se certe.
O ambulanță aeriană a fost chemată de urgență duminică seara, pe plaja Formy din Merseyside, Marea Britanie, după ce trei bărbați s-au rănit cu o sabie de samurai și cu un topor, scrie News.sky.com.Un martor a povestit că "unul dintre bărbați a scos, în timpul altercației, un topor și l-a lovit pe celălalt, în timp ce prietenul său a scos o sabie de samurai și l-a lovit, la rândul său, pe primul".Polițiștii au rămas la fața locului, făcând apel la martori să se anunțe tot ce s-a întâmplat."Este îngrozitor și trist faptul că într-o zi însorită ca astăzi, când oamenii au plecat să se relaxeze, noi patrulăm pe plajă după un incident atât de oribil", a declarat inspectorul Mark Baker.